25.07.2016
Ахада Рауль Ҳаџьымба инапы аҵаиҩит аҳәынҭқарратә ҳамҭақәа ранашьаразы Аусҧҟақәа.
1992-1993 шш. Аҧсны Жәлар рџьынџьтәылатә еибашьраан аҧсадгьыл аҿаҧхьа илшамҭақәа рзы, СССР Арбџьармчқәеи Аҧсны Аҳәынҭқарра Арбџьармчқәеи рыҟны набыцра зқәым шықәсырацәалатәи имаҵзуразы «Ахьӡ-Аҧша» аорден III аҩаӡара ианашьазааит Леон иорден занашьоу Амыҷба Раули Уарлам-иҧа.
Хаҭала иеихьӡара ҳаракқәа рзы, Аҧсны Аҳәынҭқарраҟны аспорт аҿиараҿы илагаламҭазы «Ахьӡ-Аҧша» аорден III аҩаӡара ианашьазааит Бениа Џьарназ Владимир-иҧа, зхы иақәиҭу ақәҧаразы Аҧсны Аҳәынҭқарреи Урыстәылатәи Афедерациеи зыҽрыҧсазтәыз азыҟаҵаҩ.